Sergio Leone (1975)
**Sergio Leone** (\* 3. január 1929, Rím, Talianske kráľovstvo – † 30. apríl 1989, Rím, Taliansko) bol taliansky producent, scenárista a filmový režisér. Známy je najmä tvorbou žánru Spaghetti western.

Biografia
---------

Jeho otec bol Roberto Roberti vlastným menom Vincenzo Leone , priekopník kinematografie v Taliansku, a matka herečka Bice Waleran, vlastným menom Edvige Valcarenghi. Študoval právo, ale univerzitu opustil, aby si mohol začať budovať vlastnú kariéru vo filmovom priemysle. Ešte ako teenager pracoval ako pomocný režisér v amerických a talianskych štáboch. Väčšinou išlo o epické snímky z doby rímskeho impéria. Vyskúšal si aj profesiu scenáristu, herca a strihača, napríklad u Williama Wylera. Jeho prvou sólovou tvorivou príležitosťou sa stal pseudohistorický film *Posledné dni Pompejí* v roku (1959). Prácu režiséra na tomto filme prevzal po Mariovi Bonnardovi, ktorého odvolali po zdravotných problémoch, okrem iného tomuto režisérovi dlho asistoval.

Zlom v jeho kariére nastal v roku 1964, keď v španielskych exteriéroch natočil prvý diel neskoršej trilógie, film *Pre hrsť dolárov* (*A Fistful of Dollars*). Išlo v podstate o remake filmu *Telesná stráž*, v origináli Yōjinbō (1961) Akira Kurosawu. Divákov si hneď získal netradičným prístupom k žánru western, cynickým hlavným hrdinom pohrdajúcim skutočnými hodnotami, sugestívnym prostredím a novým prístupom k žánrovému klišé. Pre Clinta Eastwooda, znamenal tento film zlom v jeho kariére. Rovnako prelomový bol tento film aj pre kariéru skladateľa Ennia Morriconeho. Nasledovali snímky *Pre pár dolárov naviac* (*For a Few Dollars More*, 1965) a *Dobrý, zlý a škaredý* (*The Good, the Bad and the Ugly*, 1966).

V roku 1968 mu americká filmová spoločnosť Paramount ponúkla možnosť nakrúcať v USA. Vznikla tak jeho nová "americká" trilógia, ktorej prvým dielom je slávny western *Vtedy na Západe*. Podarilo sa mu dať dohromady Charlesa Bronsona a Henryho Fondu, ktorého si prial už pre hlavnú úlohu vo filme *Pre hrsť dolárov*. Americkou históriou, ktorá bola dôležitým dejovým činiteľom už vo filme *Dobrý, zlý a škaredý*, sa zaoberajú ďalšie dva filmy: *Hlavu dole*, krvavá mexická buržoázna revolúcia, *Vtedy v Amerike* o osudoch židovských gangstrov v čase prohibície. Leone sám nikdy anglicky nehovoril (napríklad francúzsky vedel plynule), pri režírovaní si preto nechal prekladať.

Na rok 1989 chystal film *Leningrad*. Malo ísť o film, ktorý sa zaoberal blokáde Leningradu. Malo ísť o koprodukcii so Sovietskym zväzom a hlavnú rolu si mal zahrať Robert De Niro. Všetky plány na projekt za 100 miliónov dolárov ale prekazila jeho ťažká choroba. Zomrel v rodnom Ríme na srdcový infarkt dva dni pred podpísaním kontraktu.

Jeho manželkou bola Carla Leone, s ktorou mal dve dcéry, Francescu a Raffaellu. Jeho celoživotným snom bolo znovu nakrútiť film *Sever a Juh*.

Bol fanušíkom futbalového klubu Lazio Rím.

Dielo
-----

Jedným z typických znakov jeho diel je hudobné téma sprevádzajúce každú hlavnú postavu, rýchla akcia po dlhom tichu a rovnako rýchlo a realisticky zobrazené násilie. Medzi jeho takmer stálych spolupracovníkov patrili hudobný skladateľ a bývalý spolužiak Ennio Morricone, kameraman Tonino Delli Colli, strihač Nino Baragli a scenáristická dvojica Luciano Vincenzoni a Sergio Donati.

* 1984 – *Vtedy v Amerike*
* 1975 – *Un Genio, due compari, un pollo*
* 1973 – *Moje meno je Nikto*
* 1971 – *Kapsy plné dynamitu*
* 1968 – *Vtedy na Západe*
* 1966 – *Dobrý, zlý a škaredý*
* 1965 – *Pre hrsť dolárov navyše*
* 1964 – *Pre hrsť dolárov*
* 1962 – *Avanti la musica*
* 1961 – *Rhodský kolos*
* 1959 – *Ultimi giorni di Pompei, Gli*

Referencie
----------

1. ↑   *Great Directors: Sergio Leone, thegreatwesternmovies.com* [online]. [Cit. 2019-03-24]. Dostupné online. Archivované 2019-03-24 z originálu.
2. ↑   *Sergio Leone, greatitalians.com* [online]. [Cit. 2019-03-24]. Dostupné online. Archivované 2019-03-24 z originálu.

* *Tento článok je čiastočný alebo úplný preklad článku Sergio Leone na českej Wikipédii.*

Externé odkazy
--------------

* Sergio Leone v Internet Movie Database (po anglicky)
* Sergio Leone v Česko-Slovenskej filmovej databáze

| * z
* d
* u
Predsedovia poroty Benátskeho filmového festivalu |
| --- |
| 1935 – 1968 | 
* Giuseppe Volpi (1935)
* Giuseppe Volpi (1936)
* Giuseppe Volpi (1937)
* Giuseppe Volpi (1938)
* Giuseppe Volpi (1939)
* Vinicio Marinucci (1947)
* Luigi Chiarini (1948)
* Mario Gromo (1949)
* Mario Gromo (1950)
* Mario Gromo (1951)
* Mario Gromo (1952)
* Eugenio Montale (1953)
* Ignazio Silone (1954)
* Mario Gromo (1955)
* John Grierson (1956)
* René Clair (1957)
* Jean Grémillon (1958)
* Luigi Chiarini (1959)
* Marcel Achard (1960)
* Filippo Sacchi (1961)
* Luigi Chiarini (1962)
* Arturo Lanocita (1963)
* Mario Soldati (1964)
* Carlo Bo (1965)
* Giorgio Bassani (1966)
* Alberto Moravia (1967)
* Guido Piovene (1968)

 |
| 1980 – 2000 | 
* Suso Cecchi d'Amico (1980)
* Italo Calvino (1981)
* Marcel Carné (1982)
* Bernardo Bertolucci (1983)
* Michelangelo Antonioni (1984)
* Krzysztof Zanussi (1985)
* Alain Robbe-Grillet (1986)
* Irene Papas (1987)
* Sergio Leone (1988)
* Andrei Smirnov (1989)
* Gore Vidal (1990)
* Gian Luigi Rondi (1991)
* Dennis Hopper / Jiří Menzel (1992)
* Peter Weir (1993)
* David Lynch (1994)
* Jorge Semprún (1995)
* Roman Polański (1996)
* Jane Campion (1997)
* Ettore Scola (1998)
* Emir Kusturica (1999)
* Miloš Forman (2000)

 |
| 2001 – 2024 | 
* Nanni Moretti (2001)
* Gong Li (2002)
* Mario Monicelli (2003)
* John Boorman (2004)
* Dante Ferretti (2005)
* Catherine Deneuve (2006)
* Zhang Yimou (2007)
* Wim Wenders (2008)
* Ang Lee (2009)
* Quentin Tarantino (2010)
* Darren Aronofsky (2011)
* Michael Mann (2012)
* Bernardo Bertolucci (2013)
* Alexandre Desplat (2014)
* Alfonso Cuarón (2015)
* Sam Mendes (2016)
* Annette Beningová (2017)
* Guillermo del Toro (2018)
* Lucrecia Martel (2019)
* Cate Blanchettová (2020)
* Bong Joon-ho (2021)
* Julianne Moore (2022)
* Damien Chazelle (2023)

 |

Autoritné údaje: * BnF: 12013843v
* GND: 118727540
* ISNI: 0000000121393649
* LCCN: n79063349
* NK ČR: xx0054166
* ULAN: 500471537
* VIAF: 73864000
* WorldCat: lccn-n79063349